stanford-oval/wikipedia huggingface dataset:
אפליה בגלל גובה
הערות שוליים

↑  http://www.stlouisfed.org/publications/re/2005/b/pages/appearances.html
↑  http://www.jonathanrauch.com/jrauch_articles/height_discrimination_short_guys_finish_last/index.html
↑  Adaptive preferences for leg length in a potential partner
↑  http://www.cnn.com/2007/US/Careers/02/02/cb.tall.people/index.html
↑  http://www.gladwell.com/blink/blink_excerpt2.html
↑  http://www.michigan.gov/documents/act_453_elliott_larsen_8772_7.pdf
↑  http://www.mass.gov/legis/bills/house/ht03pdf/ht03752.pdf
↑  http://www.genderadvocates.org/policy/Ordinances/Laws/Santa%20Cruz%20Ordinance.htm
↑  http://www.naafa.org/fatf/sf_height_weight.html
↑  http://ohr.dc.gov/ohr/cwp/view,a,3,q,491858,ohrNav,%7C30953%7C.asp
↑  http://www.ohrc.on.ca/en/resources/Policies/PolicyHtWt/view
↑  http://www.austlii.edu.au/au/legis/vic/consol_act/eoa1995250/index.html
צ'ומי

חואן בראנדריס מובייה (בספרדית: Juan Brandáriz Movilla; נולד ב-2 במרץ 1999 בא לראצ'ה שבספרד), הידוע בכינוי צ'ומי (בספרדית: Chumi), הוא כדורגלן ספרדי המשחק בעמדת הבלם בקבוצת אלמריה מהליגה הספרדית השנייה.
קריירת מועדונים

צ'ומי גדל במחלקות הנוער של לראצ'ה, מונטניירוס ודפורטיבו לה קורוניה, ובשנת 2014 הצטרף למחלקת הנוער של ברצלונה. בשנת 2018 החל לשחק בברצלונה ב', קבוצת המילואים של המועדון. ב-31 באוקטובר 2018 ערך את הופעת הבכורה שלו בקבוצה הראשונה של המועדון, בניצחון 1-0 על קולטורל לאונסה במסגרת גביע המלך הספרדי לעונת 2018/2019. הוא ערך שלוש הופעות במדי המועדון במסגרת גביע המלך הספרדי, ולא ערך הופעות במסגרת הליגה. ב-30 ביוני 2020, עם תום חוזהו, עזב את המועדון.
ב-10 בספטמבר 2020 חתם צ'ומי על חוזה לשנתיים באלמריה מהליגה הספרדית השנייה.
הערות שוליים

↑  Chumi renews with Barça as release clause rises to 100 million euros, web.archive.org, ‏2018-11-04
↑  Chumi renueva hasta 2020, www.fcbarcelona.es (בספרדית)
↑  From the US Tour to their first team debuts, www.fcbarcelona.com (באנגלית)
↑  Chumi, Kike Saverio, Sergi Puig y Guillem no continúan en el Barça B, www.fcbarcelona.es (בספרדית)
↑  El Almería se hace con los servicios de Chumi, central del Barcelona B, www.udalmeriasad.com (בספרדית)
תעשיית השקרים

| --- | --- |

 מידע כללי
 מאת:  בן-דרור ימיני
 שפת המקור:  עברית
 תורגם לשפות:  אנגלית
 הוצאה
 הוצאה:  ידיעות ספרים
 תאריך הוצאה:  2014
 מספר עמודים:  415
 קישורים חיצוניים
 מסת"ב:  מסת"ב 978-965-545-907-4
 הספרייה הלאומית:  003749568
תעשיית השקרים הוא ספר עיון מאת העיתונאי והמשפטן בן-דרור ימיני שבוחן את הסכסוך הישראלי-ערבי ובפרט את הסכסוך הישראלי-פלסטיני מנקודת מבט מחקרית. הספר נכתב בעת שימיני שהה בשנת שבתון בארצות הברית ופורסם בשנת 2014. הספר עוסק בהפרכת שקרים בנוגע לסכסוך הישראלי-ערבי באמצעות הפנייה למספר רב של מחקרים וניתוחים סטטיסטיים. לטענת הספר שקרים אלה כנגד ישראלים, בוטים ומרובים עד כדי דמוניזציה, מתדלקים את האנטישמיות החדשה ומלבד לפגוע ביהודים ובמדינת ישראל פוגעים גם בערבים עצמם, שסובלים מהטרור האסלאמי הרצחני. ב-2017 יצאה מהדורה מעודכנת של הספר באנגלית, בשם "Industry of Lies: Media, Academia and the Israeli-Arab Conflict".
תקציר

בחיבורו זה של בן-דרור ימיני הוא מתאר שורה של טענות שלדבריו מופיעות בתקשורת בישראל ובאוניברסטאות בישראל ובעולם על אודות הסכסוך הישראלי-ערבי, ומנסה להראות שהן שקריות על ידי בדיקת נתונים סטטיסטיים והבאת סימוכין ממקורות מידע שונים. מסקנתו של ימיני היא כי טענות אלה אינן פוגעות רק במדינת ישראל, אלא גם בתהליך השלום ובפלסטינים. ימיני תוקף בספרו בעיקר את עיתון "הארץ", את הפרופסור אילן פפה, ואת העיתונאי גדעון לוי, וטוען כי עיקר הדמוניזציה של מדינת ישראל מקורה בכתביהם של אלה המלווים בשקרים ובעיוות האמת.
ראו גם

הסברה ישראלית
האנטישמיות החדשה
פולגסארי

פולגסארי
פולגסארי (בקוריאנית: 불가사리; ליטון: Bulgasari) הוא יצור מיתי הניזון ממתכות מן מיתולוגיה ופולקלור קוריאני. היצור מוצג כתערובת של חיות שונות: דוב, פיל, קרנף, נמר ושור שכל אחד מהם מייצג חלק ספציפי בגופו של היצור.
מיתולוגיה

הפולגסארי הוא יצור צמא דם שגדל ככל שהוא אוכל יותר מתכת. על פי מיתולוגיה, הוא נוצר על ידי נזיר בודהיסטי אשר נמלט מהחוק כיוון שהבודהיזם היה מחוץ לחוק בקוריאה בתקופת ממלכת קוריו. הוא יצר דמות קטנה מגרגרי אורז והאכיל אותה במחטים, והיא החלה לצמוח. עד מהרה הוא צמח לממדים עצומים והממשלה שלחה חיילים להרוג אותו בחצים וחרבות, אבל הוא פשוט אכל את כל הכלי נשק המתכתיים והמשיך לגדול ולצבור כוח. לבסוף, הם החליטו להורגו בעזרת אש, אבל זה לא השפיע עליו ופולגסארי נשא את האש ושרף כפר מקומי. ישנם מיתוסים שונים לגבי גורלו של פולגסארי, לפי חלקם הוא קיים עד היום, בעוד אחרים אומרים כי הובס על ידי נזירים.
הערות שוליים

↑  אנציקלופדיית הפולקלור הקוריאני (באנגלית)
↑  וידאו על יצורים מיתיים בפולקלור הקוריאני (באנגלית)
↑  Korea's Deadliest Monster: The Bulgasal, KoreabyMe, ‏2022-03-30 (באנגלית אמריקאית)
אטריות

.
.
| --- | --- |

 
 מאכלים
 סוג:  pasta and noodles 
 תאריך יצירה:  1988 
 מרכיבים עיקריים:  התפחה, מים, קמח חיטה, מלח שולחן 
 
קערת אטריות.
חיתוך הבצק להכנת אטריות קצרות.
אטריות תלויות לייבוש בסיאול.
אטריות הן מוצר יסוד במטבחים שונים, ביניהם המטבח הסיני, המטבח התאילנדי והמטבח האיטלקי, העשוי לרוב מבצק שלא הותפח ועבר תהליך של מתיחה או רידוד וחיתוך לצורות שונות. יש אטריות שמהלך ייצורן כולל ייבוש, ויש אטריות שמבושלות טריות. ברוב המקרים האטריות עוברות בישול לצורך הכנתן למאכל. רוב האטריות עשויות קמח חיטה ומים בלבד, אך קיימות גם אטריות העשויות מאורז ואטריות העשויות מכוסמת. כמו כן, קיימות אטריות ביצים המכילות ביצים בנוסף לקמח ומים.
את האטריות ניתן להגיש במרק, ברוטב (לדוגמה לפסטה), במוקפץ או כחלק מפשטידה, לדוגמה פשטידת קוגל האופיינית למטבח יהודי אשכנז.
ממצאים ארכאולוגים מצביעים על כך שאטריות יוצרו בסין עוד לפני 4,000 שנה, אטריות אלו היו עשויות דוחן. המתכון הקדום ביותר הכולל אטריות מתוארך לתקופת שושלת האן המזרחית.
בשפה

מקור המילה "אטריה" במילה היוונית ἴτριον (אִיטְרִיוֹן), המתארת רקיקי שומשום ודבש; המילה "אטריתא" מוזכרת בתלמוד ירושלמי כבצק הנאפה יבש ומתבשל בקדירה.
בעברית המודרנית משמשת המילה לעיתים קרובות כמילה נרדפת לפסטה או ליחידות הבודדות שלה.
הביטוי "לחמם אטריות קרות" מתאר מצב חסר תוחלת, שלא ניתן להחזירו לקדמותו, באנלוגיה לטעמן התפל של אטריות שחוממו שנית.
המילה היידית לאטריות, "לוקשים" (ביידיש: "לאקשן"), מופיעה בביטוי "להאכיל לוקשים" (שהגיע לעברית מהיידיש), שפירושו לשקר או להמציא.
הערות שוליים

↑  4,000-Year-Old Noodles Found in China, History, ‏2005-10-12 (באנגלית)
↑  תלמוד ירושלמי, מסכת ביצה,  פרק א', הלכה ט'
↑  רוביק רוזנטל, "לשתות תורה ולאכול לוקשים", בבלוג "רב מילים".
| --- | --- |
בקרת זהויות :  GND: 4078186-0  NKC: ph338524 
ערך זה הוא קצרמרבנושא מזון. אתם מוזמנים לתרום לוויקיפדיה ו.
הקתדרלה ליד הים

| --- | --- |

כריכת הספר במהדורה העברית
 מידע כללי
 מאת:  אילדפונסו פלקונס 
 שפת המקור:  ספרדית 
 סוגה:  רומן 
 נושא:  ברצלונה, כנסיית סנטה מריה דל מאר 
 מקום התרחשות:  ברצלונה 
 הוצאה
 מקום הוצאה:  ספרד 
 תאריך הוצאה:  2006 
 
הקתדרלה ליד הים (בספרדית: la Catedral Del Mar) הוא ספרו של הסופר הספרדי אילדפונסו פלקונס (Ildefonso Falcones). הספר יצא לאור בספרד בשנת 2006 ולאחר שתורגם לעברית יצא לאור בישראל בשנת 2008, בהוצאת זמורה-ביתן.
הספר מספר את סיפור חייו של ארנאו אסטניול, בנו של צמית אשר עובר תהפוכות רבות בחייו. עלילת הספר מתרחשת בקטלוניה בתקופה הפיאודלית.
הספר עובד לסדרת דרמה בת 8 פרקים שהושקה בנטפליקס בספטמבר 2018.
בשנת 2016 פורסם ספר ההמשך, "יורשי הארץ". הספר עובד גם הוא לסדרת דרמה שהושקה בנטפליקס באפריל 2022.
דמויות

ברנאט - צמית הכפוף למשפחת דה ביירה במחוז נברקלאס.
פרנססקה - עקרת בית, נשואה לברנאט.
ארנאו - בנם של ברנאט ופרנססקה. הדמות הראשית בספר.
ז'ואן - חברו הטוב של ארנאו.
חסדאי - חלפן הכספים היהודי (דמותו מבוססת על דמותו ההיסטורית של רבי חסדאי קראקש).
אלדיס - מושא אהבתו של ארנאו.
מאר - בתו המאומצת של ארנאו ומושא אהבתו השנייה.
אליאונור - אשת ארנאו. באה ממעמד גבוה ובעלת יחסים עכורים עם בעלה.
תקציר

הרומן מתאר את חייה של משפחת אסטניול בתקופה הפיאודלית בקטלוניה במשך 64 שנים המתחילות בשנת 1320. העלילה מתחילה עם נישואיו של ברנאט (צמית) לפרנססקה (בת איכרים גם היא) במחוז נברקלאס אליו הם משתייכים. כבר בערב חתונתם נאנסת פרנססקה באכזריות על ידי יורנס דה ביירה, בעל אדמות המחוז על פי מנהג זכות הלילה הראשון, המחייב לאחר מכן את בעלה לקיים איתה יחסים על מנת להימנע מדרישת דמי חסות על הילוד. לאחר מכן התייחדו בעל כורחם ברנאט ופרנססקה. פרנססקה התקשתה לעכל את חייה החדשים והסתגרה בתוך עצמה גם לאחר לידתו של ארנאו, בנו הביולוגי של ברנאט. לאחר שאשת יורנס דה ביירה, דונה קתרינה, ילדה בן סמוך ללידת ארנאו, נלקחו פרנססקה וארנאו לטירת דה ביירה שם הפכה פרנססקה לשפחת המשפחה ומינקת לתינוק החדש שלה. בנוסף היא סבלה יחס אכזרי ואונס מצד משרתי המשפחה ונתיניה.
ברנאט, שלא יכל להשלים עם המצב, פרץ לבית משפחת דה ביירה וחטף את בנו, ארנאו, שהיה על סף גסיסה. הוא ברח אתו הרחק מביתו כדי לא ליפול לידי יורנס דה ביירה ואנשיו. כך למעשה איבד ברנאט את אדמותיו ואת כל רכושו. גם הקשר עם אשתו, פרנססקה, נותק ולא היה לו כל מידע על מצבה. לברנאט לא הייתה ברירה אלא להגיע לברצלונה ולחיות בה כשנה ויום מבלי להילכד, תקופה אשר תספק לו ולבנו את הזכות להיות אזרחים חופשיים בממלכת קטלוניה.
העלילה ממשיכה ומתארת את חייו של ארנאו עד גיל 63, העובר תלאות רבות. לאחר מות ברנאט, בהיות ארנאו בן 14, הוא הופך לבסטאש (סבל), ומפרנס כך את עצמו ואת ז'ואן, חבר ילדות שאמו מתה ואביו מתכחש לו.
הסיפור ממשיך ומספר על הצטרפותו של ארנאו לצבא, לאחר מכן מותה של אשתו, התעשרותו, אהבתו לבתו המאומצת מאר ומאסרו על ידי האינקוויזיציה. לבסוף מצליח ארנאו להתגבר על כל המכשולים, וחי בנחת עם מאר.
שחזור

במהלך כתיבת הספר, השתמש פלקונס ברשמים ומקורות מידע מהימנים אודות התקופה הפיאודלית. הקורא מעצים את חוויית הקריאה כתוצאה מכך ורואה כיצד נראתה המציאות באותה התקופה, כדלהלן:
חודריה - השכונה היהודית בברצלונה בה התרכזו יהודים מרחבי קטלוניה. באותה תקופה היהודים היו היחידים לעסוק בהלוואות בריבית (הנצרות אסרה על כך, בעוד היהדות התירה זאת) ועל כן התעשרו והיו מקורבים למלוכה - לאחר שתרמו ושילמו כספים ומיסים רבים לטובת המונרכיה.
הבתולה מריה - הבתולה מריה, פטרונית הים, מסמנת בספר את מרכז אמונתם של נוצרים רבים והשענותם על אמונה זו. כנסיית 'סנטה מריה דה לה מאר' נבנתנה על ידי העם ולמען העם ודמויות רבות כמו הבסטאשוס וארנאו נשענו על אמונתם בה, אשר הפיחה בהם את רוח חייהם בעת משבר.
האינקווזיציה - האינקוויזיציה הייתה למעשה שלוחת הכנסיות באותה תקופה, אשר חרתה על דגלה לחימה בטומאה בקרב הנוצרים והייתה נגועה בשחיתות רבה. ז'ואן, חברו הטוב של ארנאו, מתגלגל במהלך העלילה לקרבת דת ולמידה. בסוף אף נהפך לאינקוויזטור - שליח האינקוויזיציה.
בסטאשוס - הבסטאשוס היו למעשה סבלי נמל ויבשה. הבסטאשוס עבדו בפרך בעוד ההמון היה משתאה אל מול כוחם. במהלך העלילה ארנאו עצמו הופך לבסטאש ועבודתו אף הופכת למוטיב מצבו המוראלי במהלך עבודתו. הבסטאשוס היו הראשונים בתור לבניית כנסיית 'סנטה מריה דל מאר'.
מהימנות

מלבד היותו רומן, מהווה הספר מסמך על החיים בתקופה הפיאודלית. הספר מכר למעלה ממיליון עותקים ברחבי העולם ותורגם ל-14 שפות. לדברי המחבר הוא ביסס את המידע על פי הכרוניקה השלישית של המלך פדרו.
ראו גם

פיאודליזם
ימי הביניים
הערות שוליים

↑  Liphshiz, JTA/Cnaan (2022-05-08). "Spanish Jews take the spotlight in new Netflix series about the Inquisition". Ynetnews (באנגלית). נבדק ב-2022-09-10.
| --- | --- |
בקרת זהויות :  BNE: XX3451901  VIAF: 106151051848233530007   WorldCat (עם VIAF): 106151051848233530007
טום וארי

| --- | --- |
 עיסוק:  שחקן קולנוע וטלוויזיה
 מקום לימודים:  האקדמיה המלכותית לאמנות הדרמה (2014) 
 פרופיל ב-IMDb
 
טום וארי (באנגלית: Tom Varey; נולד ב־1991/1992) הוא שחקן קולנוע וטלוויזיה בריטי.
ביוגרפיה

וארי גדל במוסלי, מנצ'סטר רבתי. הוא למד באקדמיה המלכותית לאמנויות הדרמה במשך שלוש שנים מ-2011 עד 2014.
קריירה

לאחר שסיים את לימודיו, לוהק וארי לתפקיד בעונה השנייה של הסדרה הכפר.
בשנת 2015, החל לשחק בתפקיד ראשי בסדרת הטלוויזיה "בלי לפגוע" של ערוץ 4. הוא שיחק בכל שלוש הסדרות עד שהסדרה הסתיימה ב-2018.
בשנת 2016, הוא הופיע בפרק של העונה השישית של משחקי הכס בתור לורד קליי קרבין ובפרק הראשון של סדרת הטלוויזיה "מלאך שחור" בתור בילי מובריי.
וארי גילם את המורה לספורט ויל סימפסון בשתי העונות הראשונות של סדרת הטלוויזיה "Ackley Bridge" מ-2017 עד 2018. באותה שנה שיחק בתפקיד ראשי בסרט העלילתי "Pond Life ".
הוא גם הופיע בפרק 5 של Death in Paradise ב-2020. באוקטובר 2021, הוא גילם את ג'ק מוריס בסדרת הטלוויזיה "דרך רידלי" .
בשנת 2023 שיחק בסרט הבחורים בסירה. הוא גילם את החותר ג'וני וייט שיחד עם קבוצתו זכה במדליית הזהב באולימפיאדת ברלין.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2014 | הכפר | ברט מידלטון | סדרה 2, 5 פרקים |
| 2015–2018 | בלי לפגוע | פי. סי. סטיוארט אוקונל | תפקיד ראשי (3 עונות); 21 פרקים |
| 2016 | משחקי הכס | קליי סרווין |  |
| 2016 | מלאך שחור | בילי מובריי | פרק ראשון |
| 2017–2018 | Ackley Bridge | וויל סימפסון | תפקיד ראשי, 2 עונות |
| 2018 | Pond Life | טרבור |  |
| 2020 | Death in Paradise | צ'רלי לואיס | פרק #9.5 Switcharoo |
| 2021 | דרך רידלי | ג'ק מוריס | תפקיד ראשי |
| 2023 | הבחורים בסירה | ג'וני וייט |  |
| 2023 | נקודת שבירה (אנ') | סטיב אוקלהן | תפקיד ראשי; 6 פרקים |
הערות שוליים

1 2  Baker, Emily (30 בספטמבר 2021). "Tom Varey on Ridley Road". i. נבדק ב-18 באוקטובר 2021. {{cite news}}:  (עזרה)
↑  "Tom Varey". Spotlight. נבדק ב-18 באוקטובר 2021. {{cite web}}:  (עזרה)תחזוקה - ציטוט: url-status (link)
↑  The Sun, Who is Ridley Road star Tom Varey?..., The Sun, ‏5 בספטמבר 2021
↑  Carr, Flora (3 באוקטובר 2021). "Ridley Road Interview". Radio Times. נבדק ב-18 באוקטובר 2021. {{cite web}}:  (עזרה)תחזוקה - ציטוט: url-status (link)
כל אנשי הקמפיין

| --- | --- |

איל ארד (משמאל) משתתף בדיון במטה הבחירות של מפלגת קדימה. מתוך הסרט: "כל אנשי הקמפיין"
 בימוי:  ענת גורן 
 הקרנת בכורה:  2006 
 סוגה:  סרט תיעודי 
 
כל אנשי הקמפיין הוא סרט תיעודי שביימה ענת גורן במהלך מסע הבחירות לכנסת ה-17. הסרט התמקד במסעי הבחירות של שלוש המפלגות הגדולות, קדימה, העבודה והליכוד, בארבעת החודשים שהובילו לבחירות, ובמיוחד באופן שבו מנסים פוליטיקאים ויועצים לעצב את סדר היום התקשורתי במהלך מסע הבחירות.
שמו של הסרט הוא פרפרזה לסרט האמריקני כל אנשי הנשיא משנת 1976, העוסק בחשיפת פרשת ווטרגייט אחרי בחירות 1972 בארצות הברית, אף כי הקשר בין הסרטים מתמצה בשמם. הסרט שודר אחרי הבחירות בערוץ 10 וזכה לתהודה תקשורתית וציבורית רחבה.
ייחודו העיקרי של "כל אנשי הקמפיין" היה בגישה שהצליחה גורן להשיג לאחורי הקלעים של המפלגות המובילות, ובמיוחד לאופן שבו יועצי פרסום ותקשורת מכתיבים את סדר היום של הפוליטיקאים ושל כלי התקשורת. בין השאר, מציג הסרט פוליטיקאים מובילים המדקלמים את המסרים התקשורתיים שאותם יצרו יועצים. נוסף על־כך, חשף הסרט את המתחים הרבים שהתעוררו במהלך מסע הבחירות, ואת מעורבותם הרבה של גורמים שאינם בעלי מעמד רשמי במפלגות בעיצובו.
אף שהסרט לא היה תיעוד ראשוני של אחורי הקלעים של מסעי בחירות בישראל (קדמו לו, לדוגמה, הספר "מכירת הליכוד" של אלכס אנסקי (על בחירות 1977) וכמה סדרות שיצר חיים יבין על מסעי בחירות קודמים), הוא הצליח לעורר סערה ניכרת בחושפו את תלותם של הפוליטיקאים ביועצי תדמית ובחירות כדוגמת אייל ארד וראובן אדלר, ואת תפישתם של האחרונים את עצמם ואת העדפותיהם כעומדים במרכז מסע הבחירות.
קטע מהסרט, שבו איל ארד מתנסח בבוטות נגד בנימין נתניהו, זכה לאזכורים רבים בכלי התקשורת וברשתות החברתיות. בקטע זה אומר ארד: "אני רוצה להוריד אותו לגמרי, הוא מדמם במים, נשים לו את הרגל פה ונלחץ, זה הופך להיות הספורט הלאומי עכשיו, יש פה הזדמנות לפרק לו את האמ-אמא של האמא שלו".
הסרט נערך על ידי טלי קורין שערכה עם ענת גורן גם את סרטה הקודם "ג'ובניקים במשימה של פעם בחיים".
הערות שוליים

↑  שרה ליבוביץ-דר, ‏אני שמאלני? אייל ארד מסביר על הקמפיין להחלפת ראש הממשלה, באתר מעריב אונליין, 22 בפברואר 2015
תירס אבן חן מזכוכית

תירס אבן חן מזכוכית
תירס אבן חן מזכוכית (באנגלית: Glass Gem Corn) הוא זן מסורתי של תירס מארצות הברית, שמוכר בזכות הצבעים השונים והבולטים של הגרגרים שלו, שנראים כמו צבעי קשת.
תירס אבן חן מזכוכית הפך לפופולרי ברשתות החברתיות בשנת 2012 בזכות המראה המיוחד שלו. חובבים שומרים את הזרעים שלו כדי לשתול מחדש ולסחור בהם עם אחרים.
היסטוריה

תירס אבן חן מזכוכית פותח בשנות ה-80 על ידי בארנס, ששילב זנים שונים של תירס, כולל פופקורן מיניאטורי של אנשי פאוני, תירס אדום ששימש לקמח מאוסאז', ותירס אפור ששימש לאוכל לסוסים, גם הוא מאוסאז'. בארנס בודד את הזנים האלה מצמחים שצמחו באופן טבעי בשדותיו. זנים אלו גודלו באופן מסורתי על ידי שבטי הצ'ירוקי והפאוני, ויצרו תירס עם אוזניים קטנות וגרגרים שקופים בצבעים שונים.
לאורך שנות השמונים ואל תוך שנות התשעים המשיך בארנס לגדל את התירס הזה על אדמתו, אך הוא לא זכה לפופולריות רחבה עד שבארנס פגש את גרג שואן במפגש של צמחים מקומיים ב-1994. בארנס ושון התיידדו, ובשנת 1995, בארנס נתן לשון חופן זרעים של תירס ה-אבן חן מזכוכית.
בסוף שנות ה-90 ותחילת שנות ה-2000 המשיכו בארנס ושון לשתול את תירס אבן זכוכית באזורים קטנים. אך החל משנת 2005, שואן וחברו חוזה לוצ'רו מסנטה קלרה פואבלו, ניו מקסיקו, בארנס ושון, יחד עם חברם חוזה לוצ'רו, החלו לגדל את תירס אבן זכוכית בסמוך לתירסים גדולים יותר של פואבלו וקמח ספרדי שגדלו באזור. הרבייה המשותפת הזו העניקה לתירס אבן זכוכית צבעים עמוקים יותר וחוסן משופר. במהלך תקופה זו החל שואן לקרוא לתירס בשם Glass Gem. בשנת 2008, שואן נתן זרעים למגדלים בהודו, ישראל, קניה, מקסיקו וארצות הברית. אחד האנשים שקיבלו את הזרעים היה ביל מקדורמן, לשעבר מנכ"ל Native Seeds/SEARCH. מקדורמן השתמש בתירס הזה בתוכניות חינוכיות שגרמו לעוד עניין בתירס. בשנת 2012, תמונה של תירס אבן חן מזכוכית הפכה לוויראלית. התירס זכה לעוקבים רבים, עם דפי פייסבוק וחשבונות אינסטגרם. Native Seeds/SEARCH משמרת את התירס ומספקת אותו לציבור.
טיפוח

ישנן שתי דרכים מועדפות לגדל תירס אבן חן מזכוכית. הוא גדל היטב בשורות של 76 סנטימטרים זה מזה, כאשר הזרעים ממוקמים במרווחים של 15–30 סנטימטרים זה מזה. שתילת שלושה או ארבעה זרעים בחורים ברווח של 0.91–1.22 מטרים לחוד היא גם דרך טובה לטפח אותו. קוטפים את התירס כשהקליפות יבשות ושחומות. תירס אבן חן מזכוכית הוא זן שמתבגר במהירות. בדרך כלל, הוא מוכן לקציר תוך 110–120 ימים.
על ידי שימוש בבחירה פשוטה קל לגדל את מגוון תירס אבן חן מזכוכית עבור הצבעים והדוגמאות הרצויות. בחר גרעינים עם המאפיינים הרצויים מכמה שיותר אוזניים. לאחר חזרה על תהליך זה במשך שנתיים או שלוש האוזניים יציגו את התכונות הרצויות. גרעינים כחולי שמיים הם הקלים ביותר להתרבות. לשימור זרעים יש צורך להחזיק 200–300 צמחים כדי לשמור על הספרייה הגנטית המלאה של הזרעים המקוריים.
שימושים

ניתן לאכול תירס אבן חן מזכוכית. זהו תירס שניתן להפוך לפופקורן כמו כל פופקורן אחר. אפשר גם לייבש ולטחון אותו לקמח תירס. את הקמח אפשר להשתמש להכנת הומיני, פולנטה, גריסים או כל דבר אחר שנעשה בו שימוש בקמח תירס.
התירס הזה גם משמש כקישוט. הוא שומר על צבעי הקשת השקופים שלו גם לאחר שהוא מיובש, ומשתמשים בו לעיצוב בעונת הסתיו.
הערות שוליים

↑  Jhart-mann (2016-04-19). "SeedBroadcast: In Memory, Carl Barnes, the man who saved corn, passed it on, and taught us to cherish the gift of seed". SeedBroadcast. נבדק ב-2023-11-17.
1 2  Indigenous Corn Cultivars: Try your hand at planting these 10 vibrant corn cultivars with roots in Indigenous cultures, and save the seeds for future generations. - Document - Gale General OneFile, go.gale.com
↑  Sevigny, Melissa (2019-11-25). "Glass Gem Corn: Poster Child For The Return To Heirloom Seeds". All Things Considered (באנגלית): NA – via Gale Academic Onefile.
↑  Spector, Dina (23 במאי 2018). "This multi-colored corn is real and there's a fantastic story behind it". Business Insider. נבדק ב-2023-11-17. {{cite web}}:  (עזרה)
↑  Schoen, Greg. "The Origins and Journey of 'Carl's Glass Gems' Rainbow Corn". Mother Earth News. נבדק ב-2023-11-17.
1 2  Glass Gem Corn, Native-Seeds-Search (באנגלית)
↑  "Edibles for the Kid in You". נבדק ב-2023-11-20 – via Gale General OneFile.
↑  Schoen, Greg. "The Origins and Journey of 'Carl's Glass Gems' Rainbow Corn". Mother Earth News. נבדק ב-2023-11-20.
↑  "Glass Gem Corn". Native-Seeds-Search (באנגלית). נבדק ב-2023-11-21.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תירס אבן חן מזכוכית".
טור דה פראנס 2019

| --- | --- |

מסלול המרוץ
 מדינות:  צרפת צרפת   בלגיה בלגיה
 סוג:  מרוץ קטעים
 אורך המסלול:  3,365.8 קילומטרים
 חודש:  6–28 ביולי
 משך:  21 קטעים
 היסטוריה
 מוביל מנצחי הקטעים:  (3 ניצחונות)   אוסטרליה קיילב יואן
 מנצח אחרון:   הדירוג הכללי - קולומביה איגן ברנל    קטגוריית הנקודות - סלובקיה פטר סאגאן    קטגוריית ההרים - צרפת רומן בארדה    קטגוריית הרוכב הצעיר - קולומביה איגן ברנל
 
הטור דה פראנס 2019 (בצרפתית: Tour de France 2019) הוא המהדורה ה-106 של מרוץ הטור דה פראנס, אחד משלושת מרוצי הגרנד טורס בענף אופני הכביש והמרוץ היוקרתי והחשוב ביותר בעולם שמאורגן על ידי חברת ASO. המרוץ התחיל בבריסל ב-6 ביולי והסתיים בשאנז אליזה ב-28 ביולי, וכלל בסך הכל כ-3,365.8 קילומטרים ו-21 קטעים. במרוץ ניצח איגן ברנל הקולומביאני, מקדים את מנצח המרוץ ב-2018 ובן קבוצתו באינאוס גריינט תומאס ב-1:11 דקות ואת סטייבן קראוסווייק (יומבו–ויסמה) ב-1:31 דקות.
עם ניצחונו הפך ברנל לדרום אמריקאי הראשון לנצח במרוץ, שעד ניצחונו הדירוג הגבוה ביותר לדרום אמריקאי במרוץ היה המקום ה-2 של נאירו קינטנה ב-2013 ו-2015 ושל ריגוברטו אוראן ב-2017. פטר סאגאן (בורה–הנסגרוהה) ניצח את קטגוריית הנקודות בפעם השביעית בשמונה השנים האחרונות, ובכך קבע שיא חדש של ניצחונות בקטגוריה. רומן בארדה (AG2R La Mondiale) ניצח את קטגוריית ההרים כשברנל מנצח גם את קטגוריית הרוכב הצעיר במרוץ, כשהוא בן 22 בלבד.
ז'וליאן אלאפיליפ (דקונינק קוויק-סטפ) נבחר לרוכב האגרסיבי ביותר במרוץ, לאחר שסיים אותו במקום החמישי הכללי וניצח את קטע 3 ואת קטע 13 שהיה נגד השעון. קבוצת מוביסטאר ניצחה את קטגוריית הקבוצות. קיילב יואן היה הרוכב הכי פורה מבחינת ניצחונות, לאחר שניצח שלושה קטעים (11, 16, 21).
קבוצות

במרוץ משתתפות 22 קבוצות, שמתוכן 18 הוא מדרג הוורלד טור הבכיר וארבע מדרג הפרו קונטיננטל, שהוזמנו למרוץ על ידי החברה המארגנת של המרוץ, ASO.
קבוצות > קבוצות World Tour

AG2R La Mondiale (צרפת צרפת)
אסטנה (קזחסטן קזחסטן)
בחריין מרידה, (בחריין בחריין)
CCC (פולין פולין)
בורה–הנסגרוהה, (גרמניה גרמניה)
דיימנשן דאטה, (דרום אפריקה דרום אפריקה)
EF Education First-Drapac, (ארצות הברית ארצות הברית)
Groupama–FDJ, צרפת צרפת)
יומבו–ויסמה, (הולנד הולנד)
לוטו–סודאל, (בלגיה בלגיה)
מיצ'לטון - סקוט, (אוסטרליה אוסטרליה)
מוביסטאר, (ספרד ספרד)
דקונינק קוויק-סטפ, (בלגיה בלגיה)
אינאוס, (בריטניה בריטניה)
סאנווב, (גרמניה גרמניה)
טרק-סגפרדו, (ארצות הברית ארצות הברית)
יו. איי. אי. אמירטס, (איחוד האמירויות הערביות איחוד האמירויות הערביות)
קבוצות > קבוצות קונטיננטל-פרו

ואנטי–גרופ גובר, (בלגיה בלגיה)
טוטאל דיירקט אנרז'י, (צרפת צרפת)
קופידיס, (צרפת צרפת)
ארקאה סאמסיק (צרפת צרפת)
רוכבים בולטים > דירוג כללי

כריסטופר פרום (קבוצת אינאוס), המנצח של המרוץ בשנת 2013, 2015, 2016 ו-2017 נאלץ להיעדר מהמרוץ לאחר פציעה שסיימה את עונתו בהכנה לקטע נגד השעון בקריטריום דו דופינה ליברה. מי שכן הופיע מקבוצתו למרוץ הם גריינט תומאס, המנצח של המרוץ בשנת 2018, ינסה להגן תוארו במרוץ ואיגן ברנל, בן קבוצתו, שיתחרה ביחד עם תומאס על ההובלה במרוץ. נאירו קינטנה (מוביסטאר) שסיים שני את המרוץ ב-2013 ו-2015, הוביל את קבוצתו ביחד עם מיקל לנדה ואלחנדרו ולוורדה. טיבו פינו הוביל את קבוצת Groupama–FDJ, כשוינצ'נצו ניבאלי מוביל את קבוצת בחריין מרידה, לאחר שסיים שני בג'ירו ד'איטליה. רומן בארדה (AG2R La Mondiale) שסיים את המרוץ במקום השלישי ב-2017 והשני ב-2016, הוביל את קבוצתו, כשריצ'י פורט הוביל את טרק - סגפרדו. ביו. איי. אי. אמירטס, פאביו ארו ודן מרטין ישמשו כמובילי הקבוצה. עמנואל בוכמן הובילו את בורה–הנסגרוהה כשסטייבן קראוסווייק הוביל את יומבו–ויסמה, אדם ייטס הוביל את מיצ'לטון - סקוט ביחד עם תמיכתו מאחיו התאום, סיימון ייטס. ריגוברטו אוראן מוביל את EF Education First. יאקוב פוגלסן מוביל את אסטנה, כשהוא מגיע למרוץ לאחר עונה טובה שכללה ניצחון במונומנט בלייז'–בסטון–לייז'. ז'וליאן אלאפיליפ ואנריק מאס יובילו את דקונינק קוויק-סטפ, כשמנצח קטגוריית ההרים ב-2017, וורן ברגיל, מוביל את ארקאה סאמסיק.
רוכבים בולטים > ספרינטרים

פטר סאגאן (בורה–הנסגרוהה), שניצח את קטגוריית הנקודות שש פעמים, יוביל את קבוצתו במישורים במטרה להשיג את הניצחון השביעי שלו. יריביו הבולטים יהיו: קיילב יואן (לוטו–סודאל) שמגיע למרוץ לאחר שני ניצחונות בקטעים בג'ירו ועושה את הופעת הבכורה שלו בטור, אליה ויוויאני (דקונינק קוויק-סטפ), דילן חרונבייחן (יומבו–ויסמה) שניצח שני קטעים בטור של 2018 ואחד בטור של 2017, מייקל מת'יוס (סאנווב) שניצח את קטגוריית הנקודות במרוץ ב-2017, אלכסנדר קריסטוף (יו. איי. אי. אמירטס), ניקולו בונפאציו (טוטאל דיירקט אנרז'י), ינס דבושרה (קטושה אלפסין), יספר סטויבן (טרק - סגפרדו), אדוואלד בואסון האגן וג'אקומו ניצולו (דיימנשן דאטה), מטאו טרנטין (מיצ'לטון - סקוט), כריסטוף לאפורט (קופידיס) ואנדרה גרייפל (ארקאה–סאמסיק).
רוכבים בולטים > אחרים (פנצ'רים, שענים, פועלים בכירים, ועוד)

עוד רוכבים בכירים שהשתתפו במרוץ הם: אלכסיי לוצנקו (אסטנה) ווט פולס ומיכל קוויאטקובסקי (אינאוס), מקסימיליאן שכמן (בורה–הנסגרוהה), ווט ואן ארט וטוני מרטין (יומבו–ויסמה), רוהאן דניס (בחריין מרידה), סיימון ייטס ודריל אימפי (מיצ'לטון - סקוט), רוי קושטה (יו. איי. אי. אמירטס), באוקה מולמה וג'וליו צ'יקונה (טרק-סגפרדו), טיש בנוט, תומאס דה חנט וטים ולנס (לוטו–סודאל) ונילס פוליט (קטושה אלפסין).